cyanic-selkie/wikianc huggingface dataset:
কানাড়া ব্যাঙ্ক
ক্ষমতায়ন
২০২০ সালের ২৩ শে মে, কেনরা ব্যাঙ্ক সিওভিড -১৯ দ্বারা ক্ষতিগ্রস্ত ঋণগ্রহীতাদের পুরোপুরি অনুমোদিত সুযোগ-সুবিধা পেতে এবং তাদের ব্যবসায়ের উন্নতির জন্য ঋণ সহায়তা ঘোষণা করেছে।
2020 সালের 19 জুলাই, কেনরা ব্যাঙ্ক 2021 আর্থিক বছরে মূলধন বেসকে আরও শক্তিশালী করতে এবং সম্প্রসারণের পরিকল্পনার পরিপ্রেক্ষিতে মূলধন পর্যাপ্ততার অনুপাত বাড়ানোর জন্য 5000 কোটি রুপির ইক্যুইটি মূলধন বাড়ানোর ঘোষণা করেছিল announced ২০২০ সালের আগস্টে ব্যাঙ্কটি এজিএমে শেয়ার হোল্ডারদের কাছ থেকে এই অনুমোদনের আবেদন করবে।
তেরুহিতো নাকাগাওয়া
তেরুহিতো নাকাগাওয়া (仲川 輝人, Teruhito Nakagawa; জন্ম: ২৭ জুলাই ১৯৯২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোস এবং জাপান জাতীয় দলের হয়ে আক্রমণভাগের খেলোয়াড় হিসেবে খেলেন।  তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।
তেরুহিতো ২০১৯ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
প্রারম্ভিক জীবন
তেরুহিতো নাকাগাওয়া ১৯৯২ সালের ২৭শে জুলাই তারিখে জাপানের কানাগাওয়া প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৯ সালের ১৪ই ডিসেম্বর তারিখে, ২৭ বছর, ৪ মাস ও ১৭ দিন বয়সে, ডান পায়ে ফুটবল খেলায় পারদর্শী তেরুহিতো হংকংয়ের বিরুদ্ধে অনুষ্ঠিত ২০১৯ ইএএফএফ ই-১ ফুটবল চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১০ নম্বর জার্সি পরিধান করে দ্বিতীয় আক্রমণভাগের খেলোয়াড় হিসেবে খেলেছিলেন। ম্যাচটি জাপান ৫–০ গোলের ব্যবধানে জয়লাভ করেছিল। জাপানের হয়ে অভিষেকের বছরে তেরুহিতো সর্বমোট ২ ম্যাচে অংশগ্রহণ করেছেন।
দ্য মিস্ট (চলচ্চিত্র)
দ্য মিস্ট (ইংরেজি ভাষায়: The Mist) ২০০৭ সালে প্রকাশিত একটি মার্কিন ভৌতিক চলচ্চিত্র। ১৯৮০ সালে প্রকাশিত দ্য মিস্ট গল্প অবলম্বনে এর চিত্রনাট্য রচিত হয়েছে। গল্পটি লিখেছিলেন স্টিফেন কিং। আর চিত্রনাট্য রচনা এবং পরিচালনা করেছেন ফ্র্যাংক ড্যারাবন্ট। এর আগে স্টিফেন কিংয়ের অন্য একটি গল্প অবলম্বনে তিনি দ্য গ্রিন মাইল চলচ্চিত্রটি পরিচালনা করেছিলেন।
বুনো মহিষ
বুনো মহিষ (wild water buffalo বা Asian buffalo বা Asiatic buffalo) (দ্বিপদ নাম: Bubalus arnee) হচ্ছে একটি বড় স্তন্যপায়ী প্রাণী। এটি আইইউসিএন লাল তালিকায় বিপন্ন প্রজাতি। এদের পূর্ণবয়স্কদের মোট সংখ্যা এখন ২৫০০ থেকে ৪০০০-এর মধ্যে। গত তিন প্রজন্মে (২৪-৩০ বছরে) এর ৫০% সংখ্যা কমেছে।
বৈশিষ্ট্য
বন্য জলে ভাসমান গ্রীষ্মমন্ডলীর তুলনায় বড় ও ভারী এবং ৬০০ থেকে ১২০০ কেজি (১৩০০ থেকে২৬০০ পাউন্ড) পর্যন্ত ওজনের। তিনটি বন্দী বন্য জলের ব্রাজিলের গড় ওজন ছিল ৯০০ কেজি (২,০০০ পাউণ্ড)। তাদের মাথা-টু-শরীরের দৈর্ঘ্য ২৪০ থেকে ৩০০ সেমি (৯৪ থেকে ১১৮ আউন্স) এবং ৬০ থেকে ১০০ সেমি (২৪ থেকে ৩৯ ইঞ্চি) লম্বা এবং ১৫০ থেকে ১৯০ সেন্টিমিটার (৫৯ থেকে ৭৫ ইঞ্চি) পর্যন্ত একটি কাঁধের উচ্চতা। উভয় লিঙ্গ বেসে ভারী এবং শিং বহন বহিরাগত প্রান্ত বরাবর ব্যাপকভাবে ২ মি (৭৯ ইঞ্চি) পর্যন্ত বিস্তৃত হয়, অন্য কোন জীবিত প্রাণীর শৃঙ্গ আকারের আকারের চেয়ে বেশি। তাদের ত্বকের রঙ হল কালো থেকে ধূসর কালো। মাপসই দীর্ঘ, মোটা এবং স্পার চুল haunches থেকে দীর্ঘ এবং সংকীর্ণ মাথা থেকে এগিয়ে নির্দেশিত হয়। কপালের উপর একটি গুড় আছে, এবং কান তুলনামূলকভাবে ছোট। পুচ্ছ এর টিপ ঝাড়া হয়; hooves বড় এবং splayed হয়। [8] তারা গুরুতর জীবন্ত বন্য বীবিত প্রজাতি হিসেবে গৌড়ের পাশে অবস্থান করে, উভয়ই সমান গড় না থাকলে সর্বাধিক ওজন না হলেও, যদিও তাদের স্টকিয়র, ছোটো-ছোটোখাটো ফ্রেম, বন্য জলের মায়াময় গহনের তুলনায় দৈর্ঘ্য ও উচ্চতা কম হয়
বাল্খ বিশ্ববিদ্যালয়
বাল্খ বিশ্ববিদ্যালয় (د بلخ پوهنتون   ) উত্তর আফগানিস্তানের বাল্‌খ প্রদেশের রাজধানী মাজার-ই-শরীফে অবস্থিত একটি পাবলিক বিশ্ববিদ্যালয়। ১৯৮৬ সালে প্রতিষ্ঠিত এই বিশ্ববিদ্যালয়টির প্রায় ৫,৫০০ জন শিক্ষার্থী রয়েছে এবং এটি কাবুল বিশ্ববিদ্যালয় এবং নানগারহার বিশ্ববিদ্যালয়ের পরে আফগানিস্তানের তৃতীয় বৃহত্তম। অনুষদগুলির মধ্যে রয়েছে মেডিসিন, ইঞ্জিনিয়ারিং, অর্থনীতি, সাংবাদিকতা, সাহিত্য, আইন এবং বিজ্ঞান।
"বালখ বৈজ্ঞানিক জার্নাল" এবং "মারাফাত" শীর্ষক বৈজ্ঞানিক জার্নাল মুদ্রণ ও প্রকাশনা রয়েছে, যা উভয়ের মধ্যেই প্রভাষকের কাজ ও গবেষণা প্রকাশ করে। বালখ বিশ্ববিদ্যালয়ের মাসিক দৃষ্টিভঙ্গি (নিউজ পেপার, বাল্খ বিশ্ববিদ্যালয়ের সংস্কৃতি ও বিশ্লেষণের) এবং বালখ সাংবাদিকতা মাসিক পত্রিকা (সাংবাদিকতা বিভাগের দৃষ্টিভঙ্গি) রয়েছে।
আফগানিস্তানের পুনর্গঠনে তার অবদানের অংশ হিসাবে, পাকিস্তান সরকার ২০১২ সালে সম্পন্ন হওয়া এক কোটি ডলার পৃথক ব্লক, লিয়াকত আলী খান প্রকৌশল অনুষদকে যুক্ত করে বিশ্ববিদ্যালয়টির সম্প্রসারণ করেছিল।
১০৩৩
১০৩৩ গ্রেগরীয় বর্ষপঞ্জির একটি সাধারণ বছর।
নিম্ন সিয়াং জেলা
ভারতের উত্তর পূর্বে অবস্থিত অরুণাচল প্রদেশ রাজ্যের ২৫ টি জেলার মধ্যে একটি নিম্ন সিয়াং জেলা৷ নতুন জেলাটি পুর্বতন পূর্ব সিয়াং জেলা ও পশ্চিম সিয়াং জেলা থেকে গঠন করা হয়৷ ৫ই আশ্বিন ১৪২৪ বঙ্গাব্দে (২২শে সেপ্টেম্বর ২০১৭ খ্রিষ্টাব্দ) রাজ্যের ২২তম জেলা হিসাবে এই জেলাটির নাম আনুষ্ঠানিকভাবে ঘোষণা করা হয়৷
জনসংখ্যার উপাত্ত
জেলাটি অন্তিম ২০১১ জনগণনা-পরবর্তী সময়ে গঠন করা হয়েছে ফলে নবগঠিত জেলাটি সম্পর্কে নিখুঁত তথ্য অমিল৷ ২০১১ তহশিলভিত্তিক গণনা অনুসারে জেলাটির জনসংখ্যা ২২৬৩০ জন৷
বীর উত্তম
বাংলাদেশের স্বাধীনতা যুদ্ধে যাঁরা অবদান রেখেছিলেন তাদের মধ্যে থেকে বাংলাদেশ সরকার বিভিন্ন জনকে তাদের অবদানের ভিত্তিতে বীরশ্রেষ্ঠ, বীর-উত্তম, বীরবিক্রম ও বীরপ্রতীক উপাধিতে ভূষিত করেন। বীর-উত্তম বাংলাদেশের দ্বিতীয় সর্বোচ্চ বীরত্বের পুরস্কার। মুক্তিযুদ্ধে অবদানের জন্য ৬৮ জনকে এই উপাধিতে ভূষিত করা হয়েছে। সর্বশেষ বীর-উত্তম পদক পেয়েছেন ব্রিগেডিয়ার জেনারেল জামিল আহমেদ (২০১০) মরণোত্তর সহ মোট বীর-উত্তম ৬৯ জন। বঙ্গবন্ধুকে ১৯৭৫ সালের আগস্টে বাঁচানোর চেষ্টার জন্য তাকে ২০১০ সালে মরণোত্তর বীর-উত্তম পদক প্রদান করা হয়। তবে দুজনের খেতাব বাতিল করায় বর্তমানে মোট খেতাবপ্রাপ্ত বীর-উত্তম ৬৭ জন।
মাসিক ভাতা
খেতাবপ্রাপ্ত মুক্তিযোদ্ধাদের ভাতা প্রদান নীতিমালা ২০১৩ অনুসারে বীর-উত্তমদের ভাতা ১৫০ টাকা থেকে বাড়িয়ে ১০ হাজার টাকা, বীরবিক্রমদের ভাতা ১২৫ টাকা থেকে বাড়িয়ে ৮ হাজার টাকা ও বীরপ্রতীকদের ভাতা ১০০ টাকা থেকে বাড়িয়ে ৬ হাজার টাকা করা হয়।
নামের তালিকা
শহিদ বীরদের নামের পাশে তারকা (*) চিহ্ন উল্লেখ করা হলো।
আবু সুউদ এফেন্দি
আবু সুউদ এফেন্দি (তুর্কি: মুহাম্মদ আবু সুউদ এফেন্দি, ৩০ ডিসেম্বর ১৪৯০ – ২৩ আগস্ট ১৫৭৪ ) ছিলেন একজন উসমানীয় হানাফি আলেম ও আইনবিদ।
আবু সুউদের পিতার নাম শাইখ মুহিউদ্দিন মুহাম্মদ এফেন্দি ১৫৩০ এর দশকে তিনি বুরসা, ইস্তানবুল ও রুমেলিয়ায় বিচারক হিসেবে দায়িত্বপালন করেছেন। ১৫৪৫ সালে সুলতান প্রথম সুলাইমান তাকে সাম্রাজ্যের প্রধান মুফতি নিয়োগ দেন। আমৃত্যু তিনি এই পদে বহাল ছিলেন। উসমানীয় বিচারব্যবস্থাকে পুনর্গঠন করার কাজে তিনি সুলাইমানকে সহায়তা করেছেন। এছাড়াও তার প্রদত্ত বেশ কিছু ফতোয়ার কারণেও তাকে স্মরণ করা হয়।
টেলিভিশনে দৃশ্যায়ন
তুরস্কের সুলতান সুলেমান টিভি ধারাবাহিকে আবু সুউদ এফেন্দির ভূমিকার তুর্কি অভিনেতা তুনজেল কুরতিজ অভিনয় করেছেন।
রুপাল উপত্যকা
রূপাল উপত্যকা (وادی روپل) একটি উপত্যকা যা পাকিস্তানের গিলগিত-বালতিস্তানের আস্তোর জেলায় অবস্থিত। এটি নাঙ্গা পর্বতের দক্ষিণ দিকে অবস্থিত এবং আস্তোর উপত্যকা দিয়ে এতে প্রবেশ করা যায়, যা গিলগিতের 60 km দক্ষিণে অবস্থিত।
ওয়ালিল হোসেন
শহীদ ওয়ালিল হোসেন যার প্রকৃত নাম আলী হোসেন (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
ওয়ালিল হোসেনের জন্ম মেহেরপুর জেলার সদর উপজেলার মোনাখালী গ্রামে। তার বাবার নাম কানাই শেখ এবং মায়ের নাম আলফাতুন নেছা। তার স্ত্রীর নাম জোবেদা খাতুন। তার দুই মেয়ে।
কর্মজীবন
আনসার বাহিনীর সদস্য ছিলেন ওয়ালিল হোসেন। মুজাহিদ বাহিনীর প্রশিক্ষণও তার নেওয়া ছিল। ১৯৭১ সালে তিনি নিজ জেলাতেই কর্মরত ছিলেন। মুক্তিযুদ্ধ শুরু হলে যুদ্ধে যোগ দেন। ৩০ মার্চ-১ এপ্রিল এ কুষ্টিয়া যুদ্ধে তিনি অংশ নেন। পরে শিকারপুর সাব সেক্টরে যুদ্ধ করেন। সেপ্টেম্বর মাসের মাঝামাঝি তিনি তার দলের সঙ্গে বাংলাদেশের ভেতরে আসেন।
মুক্তিযুদ্ধে ভূমিকা
১৯৭১ সালে কুষ্টিয়া জেলার দৌলতপুর উপজেলার অন্তর্গত ধর্মদহের পূর্ব পাশ দিয়ে একটি রাস্তা মেহেরপুর থেকে উত্তরে প্রাগপুর হয়ে মথুরাপুর সড়কের সঙ্গে মিলিত হয়েছে। অবস্থানগত সুবিধার জন্য সেপ্টেম্বর মাসের মাঝামাঝি ধর্মদহে মুক্তিবাহিনীর ক্যাম্প স্থাপন করা হয়। এই এলাকা ছিল ৮ নম্বর সেক্টরের শিকারপুর সাব সেক্টরের অধীন এবং এটি ছিল মুক্ত এলাকা। সেখানে অবস্থানরত মুক্তিযোদ্ধারা কুষ্টিয়া জেলার বিভিন্ন স্থানে পাকিস্তানি সেনা ও রাজাকারদের ওপর গেরিলা কায়দায় আক্রমণ চালাতেন। অক্টোবর মাসের মাঝামাঝি থেকে মুক্তিযোদ্ধাদের তৎপরতা জোরদার হলে পাকিস্তান সেনাবাহিনী ওই এলাকা থেকে মুক্তিযোদ্ধাদের বিতাড়ন করার জন্য বদ্ধপরিকর হয়। তাদের এই পরিকল্পনা মুক্তিযোদ্ধাদের পক্ষে আগে থেকে জানা সম্ভব হয়নি। ১২ নভেম্বর সকালে পাকিস্তান সেনাবাহিনীর একটি দল আর্টিলারির সহায়তায় ধর্মদহে আকস্মিকভাবে আক্রমণ করে। মুক্তিযোদ্ধারা এতে মনোবল না হারিয়ে সাহসের সঙ্গে পাল্টা আক্রমণ করেন। প্রচণ্ড সম্মুখযুদ্ধ চলতে থাকে। যুদ্ধে ওয়ালিল হোসেনসহ কয়েকজন অসাধারণ বীরত্ব প্রদর্শন করেন। তাদের বীরত্বে পাকিস্তান সেনাবাহিনীর অনেক ক্ষয়ক্ষতি হয়। যুদ্ধের একপর্যায়ে ওয়ালিল হোসেনের মাথা ও বুকে গুলি লাগে। সঙ্গে সঙ্গে তিনি শেষ নিঃশ্বাস ত্যাগ করেন। এই যুদ্ধে পাকিস্তান সেনাবাহিনী ও তাদের সহযোগী রাজাকার মিলে প্রায় শতাধিক হতাহত হয়। তারা একটি মেশিনগান, বিপুলসংখ্যক বিভিন্ন অস্ত্রের গুলি এবং নানা ধরনের বিস্ফোরক ফেলে এবং হতাহতদের নিয়ে পালিয়ে যায়। মুক্তিযোদ্ধাদের পক্ষে শুধু ওয়ালিল হোসেন শহীদ হন। তিনজন মুক্তিযোদ্ধা পাকিস্তান সেনাবাহিনীর হাতে ধরা পড়েন। সহযোদ্ধারা পরে ওয়ালিল হোসেনের মরদেহ উদ্ধার করে ভারতের নদীয়া জেলার করিমগঞ্জ থানায় সমাহিত করেন।
১০৩৪
১০৩৪ গ্রেগরীয় বর্ষপঞ্জির একটি সাধারণ বছর।
জ্যোতি প্রসাদ দাস
জ্যোতি প্রসাদ দাস আসামের একজন ভারতীয় রাজনীতিবিদ। তিনি অসম গণ পরিষদের সদস্য। দাস দক্ষিণ কামরূপ জেলার বোকো আসন থেকে আসাম বিধানসভার সদস্য ছিলেন।
আদেল এগ্জা‌রকপুলোস
আদেল এগ্জা‌রকপুলোস (জন্ম ২২শে নভেম্বর, ১৯৯৩) একজন ফরাসী অভিনেত্রী এবং ২০১৩ সালে সর্ব কনিষ্ঠ অভিনয় শিল্পী হিসেবে পাল্ম দর পুরস্কার জিতেন।
জীবন এবং কর্ম
আদেল এগ্জা‌রকপুলোস ফ্রান্সে বেড়ে উঠেন। তার পিতা দিদিয়ে এগ্জা‌রকপুলোস একজন গিটার শিক্ষক এবং তার মা মারিয়ান নিকেত একজন নার্স। তার পিতামহ ছিলেন গ্রিসের অধিবাসী। আদেল এগ্জা‌রকপুলোসের লাজুক মুখাবয়বের কারণে ৯ বছর বয়সে তার পিতামাতা তাকে অভিনয় কেন্দ্রে পাঠাতে শুরু করেন। ২০০৫ সালে তার অভিনীত মার্থা মুক্তি পাবার পূর্ব পর্যন্ত অভিনয় শিক্ষা গ্রহণ করতে থাকেন। ২০০৬ সালে আদে্‌ল টেলিভিশন ক্যারিয়ার শুরু করেন। ২০০৮ সালে লেজঁফঁ দ্য টিম্পেলব্যাক চলচ্চিত্রে অভিনয় করেন। ব্লু ইজ দ্য ওয়ার্মেস্ট কালার (২০১৩) অভিনয়ের পূর্বে আদে্‌ল দি রাউন্ড আপ (২০১০), টার্ক হেড (২০১০), চেজ্‌ জিনো (২০১১) এবং আই ইউজ টু বি ডার্কার (২০১৩) প্রভৃতি চলচ্চিত্রে অভিনয় করেন। ব্লু ইজ দ্য ওয়ার্মেস্ট কালার ২০১৩ সালে পাল্ম দর পুরস্কার জিতে, সাথে আদেল এগ্জা‌রকপুলোস ও লেয়া সেদু সেরা অভিনেত্রী নির্বাচিত হন।
অশ্ব
থাম্ব|কঙ্কাল অশ্ব বা ইক্যুইডি(Equidae) হলো ঘোড়া ও ঘোড়াজাতীয় প্রাণীদের (যেমন- গাধা ও জেব্রা) জীববৈজ্ঞানিক জীবপরিবার। এর সকল জীবন্ত প্রজাতিই ইকুউস গণের মধ্যে রয়েছে। ইক্যুইডি পেরিসোড্যাকটাইলা গোত্রের অন্তর্ভুক্ত জীবপরিবার, যাতে টেপির, গণ্ডার এবং বেশ কয়েকটি বিলুপ্ত পরিবার রয়েছে।
ইক্যুইডি শব্দটি দ্বারা এই পরিবারের যেকোনো সদস্যকেই বোঝায়, যেকোনও ইক্যুইনসহ।
বিবর্তন
ইক্যুইডির প্রাচীনতম জীবাশ্মটি ইওসিনের প্রথম দিকর তথা এখন হতে প্রায় ৫৪ মিলিয়ন বছর আগের বলে নির্ধারিত হয়েছে।
যশবন্ত দীদ
যশবন্ত দীদ  একজন পাঞ্জাব এর বিখ্যাত কবি এবং ঔপন্যাসিক। তিনি ১১ই মার্চ ১৯৫৪ সালে পাঞ্জাবের জলন্ধর, শাহকোট অঞ্চলে জন্মগ্রহণ করেন।
পুরস্কার
তিনি ২০০৭ সালে তার লেখা কমোন্ডল (Kamaṇḍala) কবিতার বই এর জন্য সাহিত্যা অ্যাকাডেমি পুরস্কার পেয়েছিলেন।
১০৩৫
১০৩৫ গ্রেগরীয় বর্ষপঞ্জির একটি সাধারণ বছর।
কুমিল্লা সিটি কর্পোরেশন নির্বাচন, ২০২২
২০২২ সালের কুমিল্লা সিটি কর্পোরেশন নির্বাচনটি ছিল বাংলাদেশের কুমিল্লার একটি নির্বাচন, যা ১৫ জুন ২০২২ তারিখে কুমিল্লার ৩য় মেয়র নির্বাচন করার জন্য অনুষ্ঠিত হয়েছিল।
ইলিনা সেন
কর্মজীবন
ইলিনা ২০০৪ খ্রিস্টাব্দে মহারাষ্ট্রের ওয়ার্ধায় মহাত্মা গান্ধী অন্তররাষ্ট্রীয় হিন্দি বিশ্ববিদ্যালয়ে প্রভাষক হিসাবে কর্মজীবন শুরু করেন এবং ২০০৭ খ্রিস্টাব্দে অনুষদ পদে উন্নীত হন। পরে ২০০৯ খ্রিস্টাব্দে তিনি মুম্বাই এর টাটা ইনস্টিটিউট অফ সোশ্যাল সায়েন্সেস (TISS)- এর অ্যাডভান্সড সেন্টার ফর উইমেন স্টাডিজে শিক্ষকতা করেন।
তিনি ২০১৩ খ্রিস্টাব্দের জুলাই থেকে ২০১৫ খ্রিস্টাব্দের জুলাই পর্যন্ত দু'বছর 'নেহরু মেমোরিয়াল লাইব্রেরি'র একজন সিনিয়র ফেলো ছিলেন।
২০১১ খ্রিস্টাব্দে তিনি ইন্ডিয়ান অ্যাসোসিয়েশন অফ উইমেনস স্টাডিজের (IAWS) মানবীবিদ্যার সর্বভারতীয় সম্মেলনের সাংগঠনিক সম্পাদক ছিলেন এবং তারপর ২০১৪ খ্রিস্টাব্দের গুয়াহাটির সর্বভারতীয় সম্মেলনে তিনি সভানেতৃত্বে ছিলেন।
ছত্তিশগড়ে সক্রিয়তা
১৯৮০-এর দশকের গোড়ার দিকে ইলিনা ও তার স্বামী বিনায়ক সেন যিনি গান্ধীবাদী নেতা জয়প্রকাশ নারায়ণ প্রতিষ্ঠিত 'ইউনিয়ন ফর সিভিল লিবার্টিজ' বা (পিইউসিএল) এর সঙ্গে ঘনিষ্ঠভাবে যুক্ত ছিলেন, ছত্তিশগড়ে আসেন। 'ছত্তিশগড় মুক্তি মোর্চা'র প্রতিষ্ঠাতা শঙ্কর গুহনিয়োগীর কাজে অনুপ্রাণিত হন সেন দম্পতি। উপজাতি অঞ্চলে আদিবাসী মানুষের চিকিৎসাসেবা নিয়ে কাজে লিপ্ত হন তারা। 'ছত্তিশগড় মাইন্স শ্রমিক সংগঠন' (CMSS) প্রতিষ্ঠিত 'শহিদ হাসপাতালে' নিজেদের নিয়োজিত করেন এবং সেখানকার জনস্বাস্থ্য সেবার মধ্য দিয়ে তারা প্রান্তিক মানুষের সঙ্গে সংযোগে, তাদের ট্রেড ইউনিয়ন অধিকার নিয়েও সরব হন। তিনি বীজ ও ধানের জাত সংরক্ষণ নিশ্চিত করার জন্য টেকসই উন্নয়নের সাথে জড়িত ছিলেন। তিনি শঙ্কর গুহনিয়োগীর শুরু করা ট্রেড ইউনিয়নের কাজেও নিজেকে যুক্ত করেন। বহু বছর ধরে আদিবাসী ও সুবিধা থেকে বঞ্চিতদের সঙ্গে অতিবাহিত করেন।
পেশায় সমাজতত্ত্ববিদ হয়েও তিনি স্বামী বিনায়ক সেনের সঙ্গে 'সালওয়া জুডুম'-এর বিরুদ্ধে প্রতিবাদী কণ্ঠে সোচ্চার হন এবং ছত্তিশগড়ে 'কোয়া কমান্ডো' নামক সিভিল নজরদারী গোষ্ঠী স্থাপন করেন। রূপান্তর নামের স্বামীর প্রতিষ্ঠিত এনজিওর কাজে প্রত্যন্ত অঞ্চলে বিকল্প স্বাস্থ্যসেবার রোল মডেল হয়ে ওঠেন তিনি। একজন নকশাল নেতা এবং একজন ব্যবসায়ীর মধ্যে সংযোগকারী হিসাবে কাজের অভিযোগে দু-বছরের বেশি সময় কারাগারে কাটান ডাঃ সেন। ১৯৯০ খ্রিস্টাব্দে নকশাল আন্দোলনকে সমর্থন করায় এবং নকশাল মাওবাদীদের লড়াইয়ে সহায়তা করার অভিযোগে ছত্তিশগড়ের একটি নিম্ন আদালত তার স্বামী ডঃ বিনায়ক সেনকে রাষ্ট্রদ্রোহিতা ও ষড়যন্ত্রের জন্য দোষী সাব্যস্ত করে এবং ছত্তিশগড়ের এক বিচার আদালত যাবজ্জীবন কারাদণ্ডে দণ্ডিত করে।
ইলিনা মধ্য ভারত থেকে আদিবাসী পুরুষদের অন্যায়ভাবে গ্রেপ্তারের বিরুদ্ধে প্রচারণা চালান এবং বিনায়কের মুক্তির জন্যও লড়াই করেন। বিনায়ক অবশেষে ২০১১ খ্রিস্টাব্দে মুক্তি লাভ করেন।
ক্যামেরা ফাঁদ
ক্যামেরা ফাঁদ বা ট্রিল ক্যামেরা একটি দূরবর্তী স্থানে সক্রিয় রাখা যায় এমন ক্যামেরা যা একটি মোশন সেন্সর বা ইনফ্রারেড সেন্সর দিয়ে সজ্জিত থাকে। এছাড়াও অনেক ক্ষেত্রে ট্রিগার হিসাবে হালকা একটি বিম ব্যবহার করা হয়। ক্যামেরা ফাঁদ একটি পদ্ধতি  যা গবেষকদের অনুপস্থিতিতে  সাধারণত  বন্য পশুদের ক্যামেরায় বন্দি করার জন্য ব্যবহৃত হয়ে থাকে। এটি সাধারণত শিকারী এবং বন্যপ্রাণী দেখার পাশাপাশি বন্যপ্রাণীদের উপর গবেষণার জন্য ব্যবহৃত হয়। এছাড়া পরিবেশবিজ্ঞান, বিরল প্রজাতি সনাক্তকরণ, জনসংখ্যার আকার, এবং প্রজাতির সমৃদ্ধির অনুমান করতে ক্যামেরা ফাদ পদ্ধতির ব্যাপক ব্যবহার করা হয়।
ক্যামেরা ফাঁদ, ট্রিল ক্যামেরা নামেও পরিচিত, যা অল্প কিছু মানুষের হস্তক্ষেপের মাধ্যমে বন্যপ্রাণীর জীবন পদ্ধতিকে চিত্রের মাধ্যমে তুলে ধরতে ব্যবহার করা হয়। ১৯৯০ এর দশকের শুরুর দিকে বাণিজ্যিকভাবে (ইনফ্রারেড-ট্রিগার) এই ধরনের  ক্যামেরাগুলি চালু হওয়ার পর থেকে এই পদ্ধতির  ব্যবহার বেড়েছে। ক্যামেরা সরঞ্জামের গুণমানের অগ্রগতির উপর তুলনা করে পর্যবেক্ষণের এই পদ্ধতিটি গবেষকদের মধ্যে এখন আরও জনপ্রিয় হয়ে উঠেছে।
জন সি ম্যাথার
জন ক্রমওয়েল ম্যাথার বর্তমান কালের স্বনামধন্য মার্কিন জ্যোতিঃপদার্থবিজ্ঞানী এবং বিশ্বতত্ত্ববিদ। তিনি মার্কিন যুক্তরাষ্ট্রের ভার্জিনিয়া অঙ্গরাজ্যের রোয়ানোকে জন্মগ্রহণ করেন। মূলত মহাজাগতিক ক্ষুদ্রতরঙ্গ পটভূমি বিকিরণ নিয়ে বিস্তর গবেষণার জন্য বিখ্যাত। এ বিষয়ে গবেষণার জন্যই ২০০৬ সালে জর্জ এফ. স্মুটের সাথে যৌথভাবে পদার্থবিজ্ঞানে নোবেল পুরস্কার লাভ করেন। তিনি বর্তমানে মেরিল্যান্ডে অবস্থিত নাসার গডার্ড স্পেস ফ্লাইট সেন্টারে কর্মরত আছেন। নোবেল পুরস্কার প্রাপ্তির মূল কারণ ছিল: "মহাজাগতিক ক্ষুদ্রতরঙ্গ পটভূমি বিকিরণের এনিসোট্রপির মধ্যে কৃষ্ণ বস্তু বিকিরণ আবিষ্কার"।
লরেন্স রবার্টস
লরেন্স গিলম্যান রবার্টস (ডিসেম্বর ২১, ১৯৩৭ - ডিসেম্বর ২৬, ২০১৮) একজন মার্কিন ইঞ্জিনিয়ার ছিলেন যিনি ২০০১ সালে "ইন্টারনেটের বিকাশের জন্য" ড্রেপার পুরস্কার পেয়েছিলেন, এবং ২০০২ সালে প্রিন্সিপ ডি আস্তুরিয়াস অ্যাওয়ার্ড পেয়েছিলেন।
অ্যাডভান্সড রিসার্চ প্রজেক্টস এজেন্সির প্রোগ্রাম ম্যানেজার এবং পরবর্তীকালে অফিস পরিচালক হিসাবে, রবার্টস এবং তার দল ব্রিটিশ কম্পিউটার বিজ্ঞানী ডোনাল্ড ডেভিস এবং আমেরিকান পল বারান দ্বারা উদ্ভাবিত প্যাকেট স্যুইচিং কৌশল ব্যবহার করে আরপানেট তৈরি করেছিলেন। ম্যাসাচুসেটস-ভিত্তিক সংস্থা বোল্ট বেরানেক এবং নিউম্যান (বিবিএন) দ্বারা নির্মিত আরপানেট আধুনিক ইন্টারনেটের পূর্বসূরি ছিল। রবার্টস নেটওয়ার্কের পারফরম্যান্স অনুকরণের জন্য লিওনার্দ ক্লেইনরককে গাণিতিক মডেল প্রয়োগ করতে বলেছিলেন। পরে তিনি বাণিজ্যিক প্যাকেট-স্যুইচিং নেটওয়ার্ক টেলিনেটের সিইও হিসাবে দায়িত্ব পালন করেছিলেন।
প্রাথমিক জীবন এবং শিক্ষা
রবার্টস, যিনি ল্যারি হিসাবে পরিচিত ছিলেন জন্মগ্রহণ করেণ ও বেড়ে ওঠেন ওয়েস্টপোর্ট, কানেটিকাটে। তিনি ছিলেন এলিজাবেথ (গিলম্যান) এবং এলিয়ট জন রবার্টসের পুত্র, উভয়েরই রসায়নে ডক্টরেট ছিল। যৌবনে, তিনি একটি টেসলা কয়েল তৈরি করেছিলেন, একটি টেলিভিশন একত্র করেছিলেন এবং তাঁর পিতামাতার গার্ল স্কাউট শিবিরের জন্য ট্রানজিস্টর থেকে তৈরি একটি টেলিফোন নেটওয়ার্ক পরিকল্পনা করেছিলেন।
রবার্টস ম্যাসাচুসেট্‌স ইনস্টিটিউট অব টেকনোলজি (এম.আই.টি.) তে পড়াশোনা করেছেন, যেখানে তিনি তার স্নাতক ডিগ্রি (১৯৫৯), স্নাতকোত্তর ডিগ্রি (১৯৬০) এবং পিএইচডি (১৯৬৩) অর্জন করেন, সমস্ত বৈদ্যুতিক প্রকৌশলে। তাঁর পিএইচডি থিসিস "ত্রি-মাত্রিক নিরেট পদার্থের যান্ত্রিক ধারণা" কে কম্পিউটার দৃষ্টি ক্ষেত্রের অন্যতম ভিত্তিক কাজ হিসাবে বিবেচনা করা হয়।
এম.আই.টি.
পিএইচডি করার পরে রবার্টস এমআইটি লিংকন ল্যাবরেটরিতে কাজ চালিয়ে যান। জে.সি.আর. লিক্লাইডার দ্বারা রচিত "ইন্টারগ্যালাক্টিক কম্পিউটার নেটওয়ার্ক" এর ১৯৬১ সালের চূড়ান্ত পত্রিকাটি পড়ে রবার্টস কম্পিউটার নেটওয়ার্ক ব্যবহার করে সময় অংশনের ক্ষেত্রে গবেষণার আগ্রহ গড়ে তোলেন।
এ.আর.পি.এ.
১৯৬৭ সালে, যদিও প্রথমে অনিচ্ছুক হলেও তিনি রবার্ট টেইলর এ.আর.পি.এ. ইনফরমেশন প্রসেসিং টেকনিক্স অফিসে (আই.পি.টি.ও.) কাজের প্রস্তাব পেয়েছিলেন আরপ্যানেটের প্রোগ্রাম ম্যানেজার হওয়ার জন্য। তিনি একটি নেটওয়ার্কের জন্য প্রাথমিক নকশা বানান এবং প্রস্তাব দিয়েছিলেন যে সমস্ত হোস্ট কম্পিউটারগুলি একে অপরের সাথে সরাসরি সংযোগ স্থাপন করবে। এই নকশার সাথে একমত না হয়ে ওয়েসলি এ. ক্লার্ক 'বার্তা পরিবর্তনের' (message switching) জন্য একটি উত্সর্গীকৃত কম্পিউটার ব্যবহার করার পরামর্শ দিয়েছিলেন, যাকে রবার্টস 'ইন্টারফেস মেসেজ প্রসেসর' বলে।
সে বছর 'অপারেটিং সিস্টেম নীতিমালার সিম্পোজিয়ামে', রবার্টস ক্লার্কের বার্তা পরিবর্তন করার প্রস্তাবের ভিত্তিতে পরিকল্পনাটি উপস্থাপন করেছিলেন। সেখানে তিনি ডোনাল্ড ডেভিসের দলের একজন সদস্যের (রজার স্ক্যান্টলবারি) সাথে সাক্ষাত করেছিলেন, যিনি 'বার্তা পরিবর্তনের' বিষয়ে তাদের গবেষণা উপস্থাপন করেছিলেন এবং এটি আরপানেটে ব্যবহারের জন্য পরামর্শ দিয়েছিলেন। রবার্টস আর্পানেটের জন্য ডেভিসের প্যাকেট স্যুইচ করার ধারণাগুলি প্রয়োগ করেছিলেন এবং পল বারানের কাছে পরামর্শ চেয়েছিলেন।
আরপানেটের জন্য রবার্টসের পরিকল্পনা ছিল বিতরণকৃত নিয়ন্ত্রণ সহ প্রথম প্রশস্ত অঞ্চল প্যাকেট-স্যুইচিং নেটওয়ার্ক। এ.আর.পি.এ. সিস্টেমটি তৈরির জন্য আর্থিক প্রস্তাব পাওয়ার জন্য একটি অনুরোধ জারি করে, এবং বোল্ট, বেরানেক এবং নিউম্যানকে (বি.বি.এন.) কাজটি প্রদান করা হয়। রাউটিং, ফ্লো কন্ট্রোল, সফটওয়্যার ডিজাইন এবং নেটওয়ার্ক কন্ট্রোল সহ নেটওয়ার্কগুলির কার্যক্রমের উল্লেখযোগ্য দিকগুলি বি.বি.এন. এর আই.এম.পি. টিম দ্বারা নির্মাণ করা হয়েছিল। এর বাস্তবায়ন পরিচালনা রবার্টস করেন এবং প্যাকেট-স্যুইচড নেটওয়ার্কের কর্মক্ষমতার গাণিতিক নকশা নির্মাণ করার জন্য ১৯৬৮ সালে লিওনার্ড ক্লিনরকের সাথে চুক্তিবদ্ধ হন। রবার্টস হাওয়ার্ড ফ্র্যাঙ্ককে নেটওয়ার্কের টপোলজিকাল ডিজাইনের পরামর্শের জন্য নিযুক্ত করেছিলেন। ফ্র্যাঙ্ক একটি বর্ধিত নেটওয়ার্কে থ্রুপুট বৃদ্ধি এবং ব্যয় হ্রাস করার জন্য সুপারিশ করেন। ১৯৬৯ সালে যখন রবার্ট টেলরকে ভিয়েতনামে পাঠানো হয়েছিল এবং তারপরে তিনি পদত্যাগ করেন, তখন রবার্টস (আই.পি.টি.ও.)র পরিচালক নিযুক্ত হন।
১৯৭০ সালে, তিনি এন.পি.এলের ডোনাল্ড ডেভিসকে প্রস্তাব দিয়েছিলেন যে দুটি সংস্থা তাদের নেটওয়ার্কগুলি একটি উপগ্রহের মাধ্যমে সংযুক্ত করবে। এই মূল প্রস্তাবটি অব্যবহারিক প্রমাণিত হয়েছিল, কিন্তু ১৯৭১ সালে পিটার কিরস্টেইন তার গবেষণা দলটিকে ইউনিভার্সিটি কলেজ লন্ডন (ইউ.সি.এল.) এই কাজে সংযুক্ত করতে সম্মত হন। রবার্টস ১৯৭৩ সালে প্রস্তাব করেছিলেন যে উপগ্রহের ৬৪ কিলোবিট / সেকেন্ডের লিঙ্কটিকে সংকেতের ব্যাপতির মধ্যে একাধিক উপগ্রহের পৃথিবী স্টেশনগুলি তাদের মধ্যে ভাগ করে মাধ্যম হিসাবে ব্যবহার করা সম্ভব হবে। এটি পরে বব কান দ্বারা প্রয়োগ করা হয়েছিল, এবং এর থেকে স্যাটনেটের জন্ম হয়।
১৯৭১ সালে রবার্টসের অনুরোধে পাসওয়ার্ডগুলি সুরক্ষিত করার জন্য আর্পানেটের জন্য পারডি পলিনোমিয়াল হ্যাশ অ্যালগরিদম তৈরি করা হয়েছিল।
টেলিনেট
১৯৭৩ সালে, রবার্টস প্যাকেট-স্যুইচিং প্রযুক্তিকে বাণিজ্যিকীকরণের প্রচেষ্টায় বিবিএন দ্বারা প্রতিষ্ঠিত টেলিনেটে যোগদান করেন এবং এ.আর.পি.এ. থেকে পদত্যাগ করেন। তিনি ১৯৭৩ থেকে ১৯৮০ সাল পর্যন্ত এর প্রধান নির্বাহী কর্মকর্তা হিসাবে দায়িত্ব পালন করেছিলেন।
পরবর্তী পেশা
১৯৮৩ সালে তিনি সভাপতি হিসাবে ডি.এইচ.এল. নিগমে যোগদান করেন। এ সময়, তিনি ভবিষ্যদ্বাণী করেছিলেন যে ব্যান্ডউইথগুলি কণ্ঠস্বর সংক্ষেপণ প্রযুক্তি দ্বারা চালিত হবে।
তিনি ১৯৮৩ থেকে ১৯৯৩ সাল পর্যন্ত এসিঙ্ক্রোনাস ট্রান্সফার মোড (এ.টি.এম.) সরঞ্জাম সংস্থা নেট এক্সপ্রেসের প্রধান নির্বাহী কর্মকর্তা ছিলেন। রবার্টস ১৯৯৩ থেকে ১৯৯৮ সাল পর্যন্ত এটিএম সিস্টেমের সভাপতি ছিলেন। তিনি ক্যাস্পিয়ান নেটওয়ার্কের সভাপতি ও সি.টি.ও. ছিলেন, তবে ২০০৪ এর প্রথম দিকে তিনি ছেড়ে দেন; ২০০৬ সালের শেষের দিকে ক্যাস্পিয়ান প্রতিষ্ঠান বন্ধ হয়ে যায়।
২০১১ সালের হিসাবে, রবার্টস আনাগ্রান প্রতিষ্ঠানের প্রতিষ্ঠাতা ও সভাপতি ছিলেন। আনাগ্রান ও ক্যাস্পিয়ান একই জায়গায় কাজ চালায় : ইন্টারনেটের জন্য পরিষেবার উন্নত মানের সাথে আইপি ফ্লো ম্যানেজমেন্ট।
সেপ্টেম্বর ২০১২ সাল থেকে তিনি ক্যালিফোর্নিয়ার রেডউড শহরে নেটম্যাক্সের প্রধান নির্বাহী কর্মকর্তা ছিলেন।
ব্যক্তিগত জীবন
রবার্টস চারবার বিবাহ করেছিলেন এবং বিবাহবিচ্ছেদ করেন। মৃত্যুর সময় তার সঙ্গী ছিলেন চিকিৎসক টেডে রিঙ্কার ২৬ ডিসেম্বর, ২০১৮-এ হার্ট অ্যাটাকের কারণে তার ক্যালিফোর্নিয়ার বাড়িতে রবার্টস মারা যান।
দিকতো ইয়েকার
ডিক্টো ইয়েকার হলেন অরুণাচল প্রদেশের একজন ভারতীয় রাজনীতিবিদ।
নোরা জোন্স
নোরা জোন্স (Norah Jones) (মার্চ ৩০, ১৯৭৯) মার্কিন যুক্তরাষ্ট্রের বিখ্যাত জ্যাজ্‌ (jazz) সঙ্গীত শিল্পী। তিনি পণ্ডিত রবি শংকরের কন্যা। তার মা স্যু জোন্স একজন নৃত্যশিল্পী ( পরে নার্স ) ছিলেন। নোরা জোন্স এর জন্ম নিউ ইয়র্ক শহর এ। তবে তিনি বেড়ে ওঠেন টেক্সাসের ডালাসে।২০০০ সালে  বিলবৰ্ড তাকে ২০০০ দশকের শীৰ্ষ জাজ শিল্পীর স্থান দেয়।
প্ৰাক জীবনকাল
১৯৭৯ সালে তিনি নিউয়ৰ্কের বেডফৰ্ড ষ্টাভেসেণ্টের ব্ৰুকলিনে জন্ম নেন। জন্মের সময় তার নাম ছিল গীতালি শংকর।১৯৮৬ সালে পিতামাতার বিচ্ছেদের  পর তিনি মার সাথে থাকতে লাগলেন। তিনি কলিভাইল মিডল স্কুল, গ্ৰেপেভাইন হাইস্কুল ও ডেলাসের বুকার টি  ওয়াশিংটন হাইস্কুল ফর দ্য পাৰ্ফৰ্মিং এণ্ড ভিজুয়েল আৰ্টস থেকে লেখাপড়া করেন। ষোল বছর বয়সে তিনি তার নাম নোরা জোন্স করেন।
ব্যক্তিগত জীবন
২০০০ সাল থেকে ২০০৭ সাল পর্যন্ত লি আলেকজাণ্ডারের সাথে তার দীৰ্ঘদিন সম্পৰ্ক ছিল। তার পিতা রবিশঙ্করের কাছ থেকে একটি নির্দিষ্ট সময় বিচ্ছিন্ন থাকার পর তিনি তাঁর সাথে সময় কাটানোর জন্য নয়াদিল্লী ভ্রমণ করেছিলেন ।সেখানে কিছু লিখেছিলেন যা পরে দ্য ফল অ্যালবামের জন্য রেকর্ড করেন। তার স্বামী কীবোর্ডবিদ পিট রিম ।২০১৪ সালের ফেব্ৰুয়ারিতে মাহত  একটি পুত্ৰ সন্তান হয়।  তার দুটি পুত্র সন্তান আছে।
১৯০০–০১ ফুটবল ক্লাব বার্সেলোনা মৌসুম
১৯০০–০১ মৌসুম ছিল ফুটবল ক্লাব বার্সেলোনার দ্বিতীয় মৌসুম।
ঘটনা
২৩শে সেপ্টেম্বর জোয়ান গাম্পের (২) এবং অটো মায়ারের (১) গোলের সৌজন্যে বার্সেলোনা তাদের সবচেয়ে বড় প্রতিদ্বন্দ্বী কাতালা ফুটবল ক্লাব-কে ৩–১ গোলে পরাজিত করে প্রথমবারের মতো রৌপ্য পাত্র (একটি ব্রোঞ্জের বস্তু) জিতেছিল। এটি ছিল ১৯০০–০১ মৌসুমের প্রথম ম্যাচ এবং ভেলোড্রোমো দে লা বোনানোভাতে খেলা শেষ ম্যাচ।
১৮ নভেম্বর বার্সেলোনা তার প্রথম ম্যাচটি হোটেল ক্যাসানোভাসের পাশের মাঠে খেলে, যেটি বোনানোভার পরে ক্লাবের দ্বিতীয় ফুটবল মাঠ। তারা হিস্পানিয়া এসি এর বিপক্ষে খেলে এবং ০–০ গোলে ড্র করে।
২৩ ডিসেম্বর বার্সা তাদের প্রথম ম্যাচটি সোসিয়েতাত এস্পানিওলা দে ফুতবোল (সোসাইটি স্পেনীয় ফুটবল, যেটি পরে রিয়াল ক্লাব দেপোর্তিউ এস্পানিওল হয়ে যায়) এর বিরুদ্ধে খেলে। ভ্রাতৃত্বের পরিবেশে গোল ছাড়াই শেষ হয় ম্যাচটি।
২০ জানুয়ারি বার্সেলোনা হোটেল ক্যাসানোভাসে হিস্পানিয়া এসি এর বিরুদ্ধে একটি অফিসিয়াল প্রতিযোগিতায় তাদের প্রথম ম্যাচ খেলে, যেটি ১৯০০–০১ কোপা মাকায়ার উদ্বোধনী ম্যাচ, কিন্তু এস্কোসেস এফসির প্রাক্তন একজন স্কটিশ খেলোয়াড় জর্জ গির্ভানের প্রথম গোল করা সত্ত্বেও, হিস্পানিয়া তাদের অধিনায়ক গুস্তাভো গ্রীনের করা দুটি গোলে শেষ পর্যন্ত ২–১ গোলে জয়লাভ করে।
২৭ জানুয়ারি বার্সেলোনা একটি অফিসিয়াল প্রতিযোগিতায় সোসিয়েতাত এস্পানিওলাকে ৪–১ গোলে পরাজিত করার পর অফিসিয়াল প্রতিযোগিতায় তাদের প্রথম জয় পায়। ৪টি গোলই জোয়ান গাম্পের করেন।
১৭ মার্চ বার্সেলোনা এইউএফ তারাগোনার বিপক্ষে ১৮–০ জয়ের মাধ্যমে ক্লাবের ইতিহাসে সবচেয়ে বড় জয় অর্জন করে। জোয়ান গাম্পের এর অর্ধেক গোল করেন এবং আলেকজান্ডার ব্ল্যাক হ্যাট্রিক করেন।
২৫ এপ্রিল বার্তোমেউ টেরেডস ক্লাবের সভাপতি হিসেবে ওয়াল্টার ওয়াইল্ডের স্থলাভিষিক্ত হন।
আর্তুর একের্ত
আর্তুর কনর‌্যাড একের্ত (জন্ম- ১৯ সেপ্টেম্বর, ১৯৬১) একজন পোলিশ-বংশোদ্ভূত ব্রিটিশ পদার্থবিজ্ঞানী। তিনি অক্সফোর্ড বিশ্ববিদ্যালয়ের গাণিতিক ইন্সটিটিউটের কোয়ান্টাম পদার্থবিজ্ঞানের অধ্যাপক। তিনি অক্সফোর্ডের মের্টন কলেজের কোয়ান্টাম পদার্থবিজ্ঞান এবং কোয়ান্টাম তথ্যগুপ্তিবিদ্যার অধ্যাপক ফেলো। এছাড়াও তিনি সিঙ্গাপুর জাতীয় বিশ্ববিদ্যালয়ের অধ্যাপক এবং সেন্টার ফর কোয়ান্টাম টেকনোলজিসের প্রতিষ্ঠাতা পরিচালক। কোয়ান্টাম-পদার্থবিজ্ঞান ব্যবস্থায় তথ্য প্রক্রিয়াকরণ নিয়ে তিনি গবেষণা করেন। তার গবেষণার প্রধান ক্ষেত্র হলো কোয়ান্টাম যোগাযোগ এবং কোয়ান্টাম গণনা। কোয়ান্টাম তথ্যগুপ্তিবিদ্যার অন্যতম পথিকৃৎ হিসাবে তিনি সর্বাধিক পরিচিত।
প্রাথমিক জীবন
আর্তুর কনর‌্যাড একের্ত পোল্যান্ডের ভ্রৎসওয়াফে জন্মগ্রহণ করেছেন। তিনি পোল্যান্ডের ক্রাফুফের জাগিয়েলোনিয়ান বিশ্ববিদ্যালয় এবং অক্সফোর্ড বিশ্ববিদ্যালয়ে পদার্থবিজ্ঞান অধ্যয়ন করেছেন। ১৯৮৭ এবং ১৯৯১ সালের মধ্যে তিনি অক্সফোর্ডের ওল্ফসন কলেজের স্নাতক ছাত্র ছিলেন। তার ডক্টরাল থিসিসে তিনি কোয়ান্টাম জট এবং কোয়ান্টাম অস্থানীয়তার মাধ্যমে সুরক্ষার সাথে তথ্যগুপ্তিবিদ্যার চাবি বিতরণ করার উপায় প্রদর্শন করেছিলেন।
পেশাজীবন
১৯৯৩ থেকে ২০০০ সালের মধ্যে তিনি রয়েল সোসাইটির হাও ফেলো পদে অধিষ্ঠিত ছিলেন। ১৯৯৮ সালে তিনি অক্সফোর্ড বিশ্ববিদ্যালয়ের পদার্থবিজ্ঞানের একজন অধ্যাপক হিসেবে নিযুক্ত হন। এছাড়াও তিনি অক্সফোর্ডের কেবল কলেজের পদার্থবিজ্ঞানের সহযোগী ও শিক্ষক হিসেবে নিযুক্ত হন। ২০০২ থেকে ২০০৭ সাল পর্যন্ত তিনি কেমব্রিজ বিশ্ববিদ্যালয়ের ফলিত গণিত ও তাত্ত্বিক পদার্থবিদ্যা বিভাগে কোয়ান্টাম পদার্থবিজ্ঞানের অধ্যাপক ছিলেন। এছাড়া তিনি কেমব্রিজের কিং কলেজের প্রফেসরাল ফেলো ছিলেন। ২০০৭ সাল থেকে তিনি অক্সফোর্ড বিশ্ববিদ্যালয়ের গণিত ইনস্টিটিউটে কোয়ান্টাম পদার্থবিজ্ঞানের অধ্যাপক এবং সিঙ্গাপুর জাতীয় বিশ্ববিদ্যালয়ের অধ্যাপক হিসেবে কাজ করেন।
তিনি বেশ কয়েকটি কোম্পানি এবং সরকারি সংস্থার সাথে কাজ করেছেন এবং পরামর্শ দিয়েছেন। তিনি বেশ কয়েকটি পরামর্শক বোর্ডে দায়িত্ব পালন করেছেন এবং ক্রাউচার ফাউন্ডেশনের অন্যতম ট্রাস্টি।
গবেষণা
কোয়ান্টাম-পদার্থবিজ্ঞান ব্যবস্থায় তথ্য প্রক্রিয়াকরণ নিয়ে তিনি গবেষণা করেন। তার গবেষণার প্রধান ক্ষেত্র হলো কোয়ান্টাম যোগাযোগ এবং কোয়ান্টাম গণনা। কোয়ান্টাম অ-স্থানীয়তা এবং বেলের অসমতার ধারণার ভিত্তিতে তিনি তার গবেষণা গড়ে তুলেছেন। তিনি কোয়ান্টাম জট ভিত্তিক কোয়ান্টাম চাবি বিতরণ প্রবর্তন করেছিলেন। তার ১৯৯১-এর গবেষণাপত্রের মাধ্যমে পদার্থবিজ্ঞান ও তথ্যগুপ্তিবিদ্যার ক্ষেত্র ব্যাপকভাবে বিস্তৃত হয়েছে। তার গবেষণাপত্রটি পদার্থবিজ্ঞান ও তথ্যগুপ্তিবিদ্যা ক্ষেত্রের অন্যতম উল্লেখযোগ্য গবেষণাপত্র। ফিজিক্যাল রিভিউ লেটারসের সম্পাদকরা এটিকে মাইলফলক লেটার হিসেবে অভিহিত করেছে। অর্থাৎ এটি এমন একটি গবেষণাপত্র যা পদার্থবিজ্ঞানে গুরুত্বপূর্ণ অবদান রেখেছে, উল্লেখযোগ্য আবিষ্কার করেছে বা নতুন নতুন গবেষণার সূচনা করেছে। ম্যালভার্নে অবস্থিত প্রতিরক্ষা গবেষণা ইনস্টিটিউটের বিজ্ঞানী জন র‌্যারিটি ও পল ট্যাপস্টারের সঙ্গে তার করা কাজের ফলে কোয়ান্টাম চাবি বিতরণের নীতি প্রমাণিত হয়। এছাড়াও এ সকল গবেষণার ফলে তথ্যগুপ্তিবিদ্যায় পরামিতিক রূপান্তর, দশার সাংকেতিকীকরণ ও কোয়ান্টাম ব্যাতিচারমিতির মত বিষয়গুলোর ব্যবহার শুরু হয়। একের্ত ও তার সহযোগীরা কোয়ান্টাম জটের বিশুদ্ধতার ভিত্তিতে সর্বপ্রথম নিরাপত্তাগত প্রমাণ সম্পর্কে ধারণা প্রদান করেন।
কোয়ান্টাম গণনা সম্বন্ধে তাত্ত্বিক আলোচনা ও এর ব্যবহারিক উপলব্ধির ক্ষেত্রে একের্ত ও তার সহযোগীরা গুরুত্বপূর্ণ অবদান রেখেছেন। তারা প্রমাণ করেছেন, দুইটি কোয়ান্টাম বিটে ক্রিয়াশীল কোয়ান্টাম লজিক গেট সার্বজনীন প্রকৃতির। এটি ছিল কোয়ান্টাম গণনার প্রথম ব্যবহারিক আলোচনাগুলোর অন্যতম। তারা এ কাজে কোয়ান্টাম ডট বা কোয়ান্টাম বিন্দুর আলোকীয় গতিপথে আবেশিত দ্বিপোল-দ্বিপোল যুগলবন্দিকরণ ব্যবহার করেন। এর ফলে অধিক স্থিতিশীল জ্যামিতিক কোয়ান্টাম লজিক গেটের প্রবর্তন করা সম্ভব হয়। তিনি "শব্দবিহীন সাংকেতিকীকরণ"-এর ধারণা প্রস্তাব করেন, যা পরবর্তীতে কোয়ান্টাম অসঙ্গতিপূর্ণ মুক্ত-উপস্থান নামে পরিচিত হয়। একের্তের অন্যান্য অবদানের মধ্যে রয়েছে- কোয়ান্টাম অবস্থানের পরিবর্তন, সর্বোত্তম বা অপটিমাল কোয়ান্টাম দশার হিসাব ও কোয়ান্টাম দশার পরিবর্তন। তিনি তার সহযোগীর সাথে গাণিতিক প্রমাণের ধারণা এবং পদার্থবিজ্ঞানের সূত্রের সম্পর্ক নিয়ে লিখেছেন। তিনি বিজ্ঞানের ইতিহাস নিয়েও লিখেছেন, যা কিছুটা জনপ্রিয় হয়েছে।
পুরস্কার ও সম্মাননা
কোয়ান্টাম তথ্যগুপ্তিবিদ্যা আবিষ্কারের জন্য তিনি ১৯৯৫ সালে ইনস্টিটিউট অফ ফিজিক্সের ম্যাক্সওয়েল পদক এবং পুরস্কার, ২০০৭ সালে রয়্যাল সোসাইটির হিউস মেডেল এবং ২০১৯ মিকিয়াস পুরস্কার (http://miciusprize.org/) দ্বারা ভূষিত হয়েছেন। তিনি ২০০৪ ইউরোপীয় ইউনিয়ন দেকার্ত পুরস্কারের সহ-প্রাপক। ২০১৬ সালে তিনি রয়েল সোসাইটির ফেলো নির্বাচিত হয়েছিলেন। তিনি সিঙ্গাপুর ন্যাশনাল একাডেমি অফ সায়েন্সের সহযোগী। এছাড়াও তিনি ২০১৭ সালে সিঙ্গাপুরের 'পিঙ্গাত পেন্দাতবিরান আওয়াম' নামক রৌপ্য পদক অর্জন করেছেন।
উপদ্রব
পোষক দেহে বহিরাংশে পরজীবীর আক্রমণ বা অবস্থানকে উপদ্রব বলা হয়।
উদাহরণ
উকুন, আঠালী ও মাইট এর আক্রমণ এক ধরনের উপদ্রব। আবার অনেক সময় কৃমির আক্রমণ, যারা দেহের উপরিভাগে আক্রমণ করে রোগ সৃষ্টি করে তাকেও উপদ্রব বলে। সাঁতারুদের দেহে চুলকানী কিছু কৃমির আক্রমণে হয়।
চিকিৎসা বিজ্ঞানে উপদ্রব
সাধারণ চিকিৎসা বিজ্ঞানে দেহের বহিরাংশে পরজীবীর আক্রমণকে উপদ্রব বলে। অপরদিকে দেহ কলা বা দেহের অভ্যান্তরে পরজীবী আক্রমণকে সংক্রমণ বলা হয়।
ভূমি পেডনেকর
ভূমি পেডনেকর (भूमी पेडणेकर; জন্ম: ১৮ জুলাই ১৯৮৯) হলেন একজন ভারতীয় চলচ্চিত্র অভিনেত্রী। ছয় বছর যশ রাজ ফিল্মসের সহকারী কাস্টিং পরিচালক হিসেবে কাজ করার পর, এই কোম্পানির প্রণয়ধর্মী হাস্যরসাত্মক দম লগা কে হইশা (২০১৫) চলচ্চিত্রের মাধ্যমে তার বড় পর্দায় অভিষেক হয়। এই ছবিতে তার কাজ সমাদৃত হয় এবং তিনি শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার অর্জন করেন।
পেডনেকর ২০১৭ সালে টয়লেট: এক প্রেম কথা ও শুভ মঙ্গল সাবধান ছবিতে একঘুঁয়ে নারী চরিত্রে অভিনয় করে প্রসিদ্ধি লাভ করেন। শুভ মঙ্গল সাবধান ছবিতে তার কাজের জন্য তিনি শ্রেষ্ঠ অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন।
প্রারম্ভিক জীবন
পেডনেকর ১৯৮৯ সালের ১৮ই জুলাই বম্বে শহরে (বর্তমান মুম্বই) জন্মগ্রহণ করেন। তার পিতা সতীশ ছিলেন মহারাষ্ট্রের সাবেক স্বরাষ্ট্র ও শ্রম মন্ত্রী এবং মাতা সুমিত্রা মাদক-বিরোধী আন্দোলনের সক্রিয়কর্মী। পেডনেকর মুম্বইয়ের জুহুর আর্য বিদ্যা মন্দিরে পড়াশুনা করেন। তার যখন ১৫ বছর বয়স তখন তার পিতামাতা হুইসলিং উডস ইন্টারন্যাশনালে অভিনয় বিষয়ে তার পাঠগ্রহণের জন্য শিক্ষা ঋণ নেন। কিন্তু তার কম উপস্থিতির জন্য তাকে সেখান থেকে বহিষ্কার করা হয়। দেড় বছর পর তিনি যশ রাজ ফিল্মসে সহকারী পরিচালক হিসেবে যোগ দেন এবং এই ঋণের অর্থ পরিশোধ করেন। তিনি এই কোম্পানিতে শানু শর্মার সাথে সহকারী পরিচালক হিসেবে ছয় বছর কাজ করেন।
কর্মজীবন
যশ রাজ ফিল্মসের সাথে পেডনেকরের তিনটি চলচ্চিত্রের চুক্তি হয়। ২০১৫ সালে দম লগা কে হইশা চলচ্চিত্র দিয়ে তার বলিউডে অভিষেক হয়। আয়ুষ্মান খুরানার বিপরীতে অভিনয় করা এই চলচ্চিত্রে তাকে স্থুলকায় তরুণী সন্ধ্যা বর্মা চরিত্রে দেখা যায়। ডেইলি নিউ অ্যান্ড অ্যানালাইসিস-এর এক প্রতিবেদনে তিনি বলেন অতিরিক্ত স্থুলকায় হওয়া সত্ত্বেও এই চলচ্চিত্রে কাজের জন্য শুটিং শুরুর পূর্বে তিনি আরও ১২ কেজি ওজন বাড়ান। চলচ্চিত্রের চিত্রায়ন শেষ হওয়ার পূর্বে তিনি ওজন কমাতে থাকেন এবং সামাজিক যোগাযোগ মাধ্যমে তিনি সেইসব পদ্ধতি ও প্রক্রিয়া শেয়ার করেন। চলচ্চিত্রটি মুক্তির পূর্বেই তিনি অনেকাংশে তার ওজন কমিয়ে ফেলেন। ছবিটি মুক্তির পর তা স্লিপার হিট তকমা লাভ করে। রাজিব মাসান্দ এই চলচ্চিত্রের পর্যালোচনায় লিখেন, "পেডনেকর নিশ্চিতভাবে এই ছবির একটি অংশে প্রভাব বিস্তার করেছেন যা সন্ধ্যার প্রতি আপনাকে আগ্রহী করে তুলবে।" পেডনেকর তার কাজের জন্য শ্রেষ্ঠ নবাগত অভিনেত্রী বিভাগে ফিল্মফেয়ার পুরস্কার অর্জন করেন।
থাম্ব|200px|[[শুভ মঙ্গল সাবধান (২০১৭) ছবির প্রচারণায় ভূমি।]] একই বছর পেডনেকর ওয়াই-ফিল্মসের একটি মিনি ওয়েব ধারাবাহিক ম্যান্‌স ওয়ার্ল্ড-এ অভিনয় করেন। লিঙ্গ অসমতা নিয়ে নির্মিত চার খণ্ডের ধারাবাহিকটি ২০১৫ সালের ২৯সে সেপ্টেম্বরে ইউটিউবে প্রকাশিত হয়। এতে আরও অভিনয় করেন অভিনেত্রী পরিণীতি চোপড়া, কালকি কেকলাঁ ও রিচা চাড্ডা। এক বছর অনুপস্থিতির পর তিনি শ্রী নারায়ণ সিংয়ের অভিষেক চলচ্চিত্র টয়লেট: এক প্রেম কথা (২০১৭) ছবিতে অক্ষয় কুমারের বিপরীতে অভিনয় করেন। এতে তিনি খোলা মাঠে মলত্যাগ প্রতিরোধে ভূমিকা পালনকারী এক ভারতীয় তরুণী চরিত্রে অভিনয় করেন। এনডিটিভি-র শৈবাল চ্যাটার্জি চলচ্চিত্রটি অপছন্দ করলেও "ছোটখাট একটি বিপ্লবের প্রধান অনুঘটক" হিসেবে পেডনেকরের কাজের প্রশংসা করেন। চলচ্চিত্রটি বাণিজ্যিকভাবে সফল হয় এবং ২১৬ কোটি রূপীর বেশি আয় করে।
টয়লেট: এক প্রেম কথা ছবির সফলতার পর তিনি হাস্যরসাত্মক-নাট্যধর্মী শুভ মঙ্গল সাবধান (২০১৭) ছবিতে অভিনয় করেন। পুরুষত্বহীনতা নিয়ে ব্যঙ্গধর্মী এই ছবিটি পরিচালনা করেছিন আর. এস. প্রসন্ন। এতে তিনি দ্বিতীয়বারের মত আয়ুষ্মান খুরানার বিপরীতে অভিনয় করেন। দি ইন্ডিয়ান এক্সপ্রেস-এর শুভ্র গুপ্ত লিখেন, "পেডনেকর আবার মনে করিয়ে দিলেন ভালোবাসার জন্য সৎ তরুণী ভূমিকায় তিনি কতটুকু দৃঢ়প্রত্যয়ী হতে পারেন।" এই ছবিতে অভিনয়ের জন্য তিনি শ্রেষ্ঠ অভিনেত্রী বিভাগে ফিল্মফেয়ার পুরস্কারের মনোনয়ন লাভ করেন এবং বিদ্যা বালানের কাছে পরাজিত হন।
পেডনেকর পরবর্তীতে নেটফ্লিক্সের লাস্ট স্টোরিজ স্বল্পদৈর্ঘ্য চলচ্চিত্র সংকলনে জোয়া আখতারের পরিচালিত অংশে অভিনয় করেন। এতে তাকে গৃহকর্তার সাথে যৌন সম্পর্কে লিপ্ত এক গৃহকর্মী চরিত্রে দেখা যায়। এনডিটিভির রাজা সেন চারটি চলচ্চিত্রের মধ্যে জোয়া আখতারের অংশের প্রশংসা করেন এবং পেডনেকরের কাজকে খুবই ভালো বলে উল্লেখ করেন।
২০১৯ সালে পেডনেকরের মুক্তিপ্রাপ্ত প্রথম চলচ্চিত্র হল অভিষেক চৌবে পরিচলিত অপরাধধর্মী চলচ্চিত্র সোনচিড়িয়া। এতে তিনি সুশান্ত সিং রাজপুত ও মনোজ বাজপেয়ীর বিপরীতে তরুণী গৃহবধূ চরিত্রে অভিনয় করেন। এই চলচ্চিত্রের প্রস্তুতি হিসেবে তিনি আড়াই মাস শারীরিক প্রশিক্ষণ নেন এবং বন্দুক চালনা শিখেন। ফিল্ম কম্প্যানিয়ন-এর রাহুল দেসাই পেডনেকরের নারীত্বের অপরিহার্য জ্ঞানের ব্যবহারের প্রশংসা করেন। এরপর তাকে তুষার হিরানন্দনির জীবনীমূলক চলচ্চিত্র ষাণ্ড কি আঁখ-এ তাপসী পান্নুর সাথে অভিনয় করতে দেখা যায়। এই চলচ্চিত্রের প্রস্তুতি হিসেবে পান্নু ও পেডনেকর দুজন নারীর সাথে সময় কাটান এবং বন্দুক চালনার প্রশিক্ষণ নেন। তীব্র রোদে চিত্রগ্রহণের ফলে তিনি চর্ম অ্যালার্জিতে আক্রান্ত হন। মিন্ট-এর উদিতা ঝুনঝুনওয়ালা লিখেন, "পান্নু ও পেডনেকর অসাধারণ ও তেজোদ্দীপ্ত এবং তাদের শরীরী ভাষা ও অঙ্গভঙ্গি পরিবর্তনীয় হলেও তারা তাদের চরিত্রকে ধারণ করেছেন।" এই কাজের জন্য তারা দুজন যৌথভাবে শ্রেষ্ঠ অভিনেত্রী বিভাগে স্ক্রিন পুরস্কার (সমালোচক) অর্জন করেছেন। এছাড়া পেডনেকর সোনচিড়িয়া ও ষান্ড কি আঁখ চরিত্রে তার অভিনয়ের জন্য শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কারের মনোনয়ন লাভ করেছেন।
কাতসুয়া মাগাতো
কাতসুয়া মাগাতো (永戸 勝也, Katsuya Nagato; জন্ম: ১৫ জানুয়ারি ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব ইয়োকোহামা মারিনোসের হয়ে রক্ষণভাগের খেলোয়াড় হিসেবে খেলেন।  তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।
প্রারম্ভিক জীবন
কাতসুয়া মাগাতো ১৯৯৫ সালের ১৫ই জানুয়ারি তারিখে জাপানের সাকুরায় জন্মগ্রহণ করেছেন এবং সেখানেই তার শৈশব অতিবাহিত করেছেন।
১০৩৬
১০৩৬ গ্রেগরীয় বর্ষপঞ্জির একটি অধিবর্ষ।
আব্দুর রহিম (দ্ব্যর্থতা নিরসন)
আব্দুর রহিম বলতে যাদেরকে বোঝানো হতে পারে;
১০৩৭
১০৩৭ গ্রেগরীয় বর্ষপঞ্জির একটি সাধারণ বছর।
ক্রিপ্টো
ক্রিপ্টো একটি আসন্ন মার্কিন চলচ্চিত্র, যেটি পরিচালনা করেছেন জন স্টালবার্গ জুনিয়র। চলচ্চিত্রটির গল্প লিখেছেন কার্লাইল ইউব্যাঙ্ক,ডেভিড ফ্রিগেরিও ও জেফ্রি ইংবার। চলচ্চিত্রটিতে অভিনয় করেছেন লুক হেমসওর্থ, অ্যালেক্সিস ব্লেডেল, জেরেমি হ্যারিস, ব্যু ন্যাপ, ভিনসেন্ট কার্থেইজার ও কার্ট রাসেল।
নির্মাণ
চলচ্চিত্রটির মুখ্য চিত্রগ্রহণ ২০১৮ সালের জুন মাসের ১৫ তারিখ থেকে নিউইয়র্কে শুরু হয়। জন স্টালবার্গ জুনিয়র চলচ্চিত্রটি পরিচালনা করছেন, চলচ্চিত্রটির মূল গল্প লিখেছেন জেফ্রি ইংবার, চিত্রনাট্য লিখেছেল কার্লাইল ইউব্যাঙ্ক ও ডেভিড ফ্রিগেরিও এবং পরিচালনা করছেন ইয়েল প্রোডাকশনসের জর্ডান ইয়েল লেভিন,জর্ডান বেকারম্যান ও ডেভিড ফ্রিগেরিও।
ওমর সুলতান ফাউন্ডেশন
ওমর সুলতান ফাউন্ডেশন একটি বাংলাদেশী দাতব্য সংস্থা যা সারা দেশের সুবিধাবঞ্চিত এবং মেধাবী শিক্ষার্থীদের বৃত্তি প্রদান করে।
উন্নত ও মানসম্পন্ন শিক্ষার জন্য এই ফাউন্ডেশন শীর্ষস্থানীয় বাংলাদেশী বিশ্ববিদ্যালয়গুলিতে সহায়তা প্রদান এবং সুবিধাবঞ্চিত শিক্ষার্থীদের আর্থিকভাবে সহায়তা করে। ইউনাইটেড কলেজ অব এভিয়েশন, সায়েন্স এ্যান্ড ম্যানেজমেন্ট এই ফাউন্ডেশনের অন্যতম সহযোগী প্রতিষ্ঠান।
ইতিহাস
ফাউন্ডেশনটি এম নুরুল আমিন বাংলাদেশের চন্ডনাইশ থানাায় প্রতিষ্ঠা করেছিলেন। এর লক্ষ্যটি ছিল ডিজিটাল বাংলাদেশ তৈরি করা এবং দক্ষ দেশ ও জাতি হিসাবে নিজেদের প্রচার করা।
ওমর সুলতান ফাউন্ডেশন কম্পিউটার ল্যাব, ব্যবসায়িক শিক্ষা অনুষদ, ঢাকা বিশ্ববিদ্যালয় এবং ওমর সুলতান ডেন্টাল ডিপার্টমেন্ট ইউএসটিসি, চট্টগ্রাম এই ফাউন্ডেশন থেকে পাওয়া অনুদানের মাধ্যমে প্রতিষ্ঠিত হয়েছে।
জীব পরিসংখ্যান
জীব পরিসংখ্যান হচ্ছে জীবজগতে বিদ্যমান বৈশিষ্ট্যের আলোকে বিশ্লেষণ ও সিদ্ধান্ত গ্রহণের প্রক্রিয়া। জীবজগৎ বৈচিত্র্য বা ভেদে পরিপূর্ণ। তারপরেও আমরা নির্দিষ্ট আওতাধীন কিছু সংখ্যক বা বহুসংখ্যক জীবকে একই দল বা একই গোষ্ঠী বা একই উৎস হতে সৃষ্ট বলে ধারণা করি। জীবজগতে বিদ্যমান এ পার্থক্য বা বিভেদসমূহের উপরেও সিদ্ধান্তগ্রহণ করা যায়। জীববিজ্ঞানের সাথে সম্পর্কিত পরিসংখ্যান এর নতুন শাখাকে জীব পরিসংখ্যান বলে।
১০৩৮
১০৩৮ গ্রেগরীয় বর্ষপঞ্জির একটি সাধারণ বছর।
সোয়াইন ইনফ্লুয়েঞ্জা
thumb|right|শূকর: সোয়াইন ইনফ্লুয়েঞ্জা ভাইরাসের উদ্ভব শূকর হতে হয়েছে বলে বিজ্ঞানীরা মনে করেন। সোয়াইন ইনফ্লুয়েঞ্জা বা সোয়াইন ফ্লু শূকরের ইনফ্লুয়েঞ্জা ভাইরাস। ২০০৯ সালের এপ্রিল মাসে পৃথিবীর কয়েকটি দেশে মানব মৃত্যুর কারণ বলে চিহ্নিত হয়েছে। এটি মূলত শূকরের মাঝেই পাওয়া যেত যা কিনা শূকরকে ইনফ্লুয়েঞ্জাতে আক্রান্ত করত। অন্যান্য ইনফ্লুয়েঞ্জা ভাইরাসের মতই এটি শ্বাসনালিতে সংক্রমন করে থাকে। পূর্বে সোয়াইন ইনফ্লেঞ্জা ভাইরাস মানুষকে আক্রান্ত না করলেও ধারণা করা হচ্ছে, ২০০৯ সালের এপ্রিলে উদ্ভব হওয়া ভাইরাসটি মানুষ, শূকর ও পাখির ইনফ্লুয়েঞ্জা ভাইরাসের সংমিশ্রনে। এটি ইনফ্লুয়েঞ্জা ভাইরাস টাইপ A (H1N1)।
বিশ্বস্বাস্থ্য সংস্থা ২০০৯ এর জুন মাসে বিশ্বের ৭৪ টি দেশে নতুন H1N1 ইনফ্লুয়েঞ্জা ভাইরাসের উপস্থিতির কারণে এই রোগের সাম্প্রতিক অবস্থাকে বিশ্বব্যাপি মহামারী বলে চিহ্নিত করেছে। । বিশ্বস্বাস্থ সংস্থার মতে সাম্প্রতিক এই সোয়াইন ইনফ্লুয়েঞ্জা মানব ইতিহাসের সবচাইতে আগে হতে এবং বেশি পর্যবেক্ষণ করা মহামারী।
নতুন ধরনের ইনফ্লুয়েঞ্জা ভাইরাসের উদ্ভবের ইতিহাস
বিভিন্ন প্রানিতে বিভিন্ন ধরনের ইনফ্লুয়েঞ্জা ভাইরাস পাওয়া যায়। মানুষের জন্য ক্ষতিকর হল ইনফ্লুয়েঞ্জা এ ভাইরাস। সাধারণত একটি নির্দিষ্ট জনগোষ্টিতে (community) ভাইরাসের যেই ধরনটি (strain) অনেকদিন ধরে বিরাজ করে সেটির বিরুদ্ধে ঐ জনগোষ্টির অধিকাংশ মানুষের দেহে প্রতিরোধ (Immune Defense) ব্যবস্থা গড়ে উঠে বিধায় কোন জনগোষ্টিতে ইনফ্লুয়েঞ্জা ভাইরাস পাওয়া গেলও তা মহামারী (Epidemic) ঘটায় না। নতুন ইনফ্লুয়েঞ্জা ভাইরাসের উদ্ভব হলে তার বিরুদ্ধে প্রতিরোধের অভাবে নির্দিষ্ট অঞ্চলের জনগোষ্টি ইনফ্লুয়েঞ্জা ভাইরাসের আক্রান্ত হয়। নতুন ধরনের ইনফ্লুয়েঞ্জা ভাইরাসের উদ্ভব হতে পারে দুই প্রকারে:
শুকরের মাঝে যেই ইনফ্লুয়েঞ্জা ভাইরাস পাওয়া যায় তাকে সোয়াইন ফ্লু ভাইরাস বলে। এরই ফলশ্রুতিতে এই ধরনের ভাইরাস দ্বারা ঘটিত ফ্লুকেও সোয়াইন ফ্লু বলে। এপ্রিল ২০০৯ সালে যেই ফ্লু মহামারীর আভাস পাওয়া গেছে তাকে সোয়াইন ফ্লু বলা হয়েছে, কারণ শুকর, পাখি ও মানুষের ইনফ্লুয়েঞ্জা ভাইরাসের জিনের মিশ্রণের ফলেই সেটির উদ্ভব বলে মনে করা হয়৷ ফলে শুকরের মাঝে পাওয়া যাওয়া এই ভাইরাসটি মানুষের মাঝেও সংক্রমন করতে পারছে। যেহেতু মানব গোষ্টিতে এই ভাইরাস আগে ছিল না বিধায় এর বিরুদ্ধের প্রতিরোধের অভাবে কিছু মানুষের মৃত্যু ঘটেছে।
তবে ঋতুকালীন ইনফ্লুয়েঞ্জার (Seasonal Flu) উপসর্গ ও সোয়াইন ফ্লুর উপসর্গ মানুষের মধ্যে প্রায় একই রকম৷ কফ, কাশি, জ্বর, গলাব্যথা, শরীরে ব্যথা, শীতশীত লাগা ও ক্লান্তি- এসবই হলো উপসর্গ (Syndrome)৷ ঋতুকালীন ফ্লু প্রতিবছরই জনসাস্থ্যের জন্য বড় হুমকি হয়ে দাঁড়ায়৷ সারা পৃথিবীতে এতে মারা যায় ২.৫-৫ লক্ষ মানুষ৷ আপাতত নতুন ফ্লু ভাইরাস নিয়ে বড় রকমের আতঙ্কের কারণ নেই৷ সারা বিশ্বেই যে এর প্রতিরোধে এখন অনেক বেশি প্রস্তুত৷
১৯১৮ সালে যে ফ্লুর মহামারী হয়েছিল স্পেনে, এতে মারা গিয়েছিল ৫ কোটি মানুষ৷ সেই ভাইরাসটি ছিল ইনফ্লুয়েঞ্জা এ H1N1। ১৯৫৭ সালে এশিয়ান ফ্লুতে মারা যায় দুই মিলিয়ন লোক৷এর মূলে ছিল ইনফ্লুয়েঞ্জা এ H2N2। মানুষ ও বুনোহাঁসের ইনফ্লুয়েঞ্জা ভাইরাসের সংমিশ্রনে এই ধরনটির উদ্ভব হয়। ১৯৬৮ সালে হলো যে প্রাদুর্ভাব, হংকংয়ে যা ধরা পড়ল, H3N2 প্রজাতি ছিল এর মূলে৷ এতে মারা গেল পৃথিবীজুড়ে প্রায় ১০ লক্ষ মানুষ। তবে বর্তমানে ফ্লু রোগের বিরুদ্ধে আন্তর্জার্তিক পর্যায়ে বিভিন্ন দেশের ও সংস্থার ঐক্যবদ্ধ প্রয়াস থাকায় মানবজাতির নতুন ফ্লু ভাইরাস হতে আগে চাইতে অনেক অনেক বেশি সচেতন।
কীভাবে মানুষের দেহে সোয়াইন ইনফ্লুয়েঞ্জা ছড়ায়
মানুষ, শূকর ও পাখির সংমিশ্রনে উদ্ভব হওয়া ইনফ্লুয়েঞ্জা ভাইরাসের এই রূপটি সম্পর্কে ধারণা করা হয় এটি শূকরের মাধ্যমে মানুষকে আক্রান্ত করেছে। ইতি পূর্বের এভিয়ান ইনফ্লুয়েঞ্জার সাথে এটির পার্থক্য হচ্ছে এই যে, সোয়াইন ইনফ্লুয়েঞ্জা মানুষ থেকে মানুষে ছড়াতে সক্ষম। এভিয়ান ইনফ্লুয়েঞ্জার ক্ষেত্রে যা দেখা যায় নি।
যেহেতু ইনফ্লুয়েঞ্জা ভাইরাসের মানব শরীরে ঢুকবার স্থান (Portal of entry) শ্বাসনালি, বিধায় সোয়াইন ইনফ্লুয়েঞ্জা ভাইরাসও শ্বসনের মাধ্যমে ছড়ায়। শ্বাস নালীর উপরের অংশে (Upper respiratory tract) এটি স্থান নেয়। আক্রান্ত মানুষের হাচি, কাশি প্রভৃতির মাধ্যমে এই ভাইরাস ছড়াতে পারে। শুধু তাই নয়, আক্রান্ত ব্যক্তির ব্যবহৃত নির্জীব বস্তু যেমন রূমাল, দরজার হাতল, প্রভৃতির মাধ্যমেও এই ভাইরাস ছড়াতে পারে। আক্রান্ত ব্যক্তি উপসর্গ স্পষ্ট হওয়ার ১ দিন পূর্ব থেকে আক্রান্ত হওয়ার ৭ দিন বা ততোধিক দিন পর্যন্ত অন্যকে আক্রান্ত করতে পারে। তবে খাদ্য বা রক্তের মাধ্যমে ইনফ্লুয়েঞ্জা ভাইরাস ছড়ায় না। thumb|250px|মানুষের মধ্যে সোয়াইন ফ্লু এর বিভিন্ন লক্ষণ।
কাদের জন্য বিপদজনক
যে সকল মানুষের রোগ প্রতিরোধ ক্ষমতা কম বিশেষ করে শিশু ও বয়বৃদ্ধদের জন্য সোয়াইন ফ্লু বেশি বিপদজনক। এছাড়া হাঁপানী এবং হৃদরোগ আক্রান্ত মানুষেরও এ ফ্লু সম্পর্কে বিশেষ সাবধান থাকা উচিত। তাছাড়া যারা এমন রোগে ভুগছেন যাতে রোগ প্রতিরোধ ক্ষমতা হ্রাস পায় যেমন, এইডস তাদের বিশেষভাবে সতর্ক থাকা উচিত।
সোয়াইন ইনফ্লুয়েঞ্জা প্রতিরোধ করা
সোয়াইন ফ্লু থেকে নিজেকে দূরে রাখতে শরীর সুস্থ রাখার সব রকম চেষ্টা করতে হবে। সেই সাথে নিজের ফ্লু হলে তা যেন অন্যকে আক্রান্ত না করে সেই ব্যাপারে সচেতন থাকা আবশ্যক। যে সমস্ত কাজ সোয়াইন ফ্লু প্রতিরোধে সাহায্য করতে পারে,
সনাক্তকরনের উপায় (Diagnosis)
সোয়াইন ইনফ্লুয়েঞ্জা ভাইরাসের উপস্থিতি নির্ণয়ের জন্য প্রথমেই সন্দেহভাজন ব্যক্তির লালা, নাসিকা রসের নমুনা সংগ্রহ করা হয়। সংগৃহীত নমুনা ভাইরার ট্রান্সপোর্ট মিডিয়া (VTM)-এ সংরক্ষণ করে নমুনা পরীক্ষণ গবেষণাগারে (Diagnosis lab) নিয়ে আসা হয়। পরবর্তিতে নমুনা হতে নিউক্লিক অ্যাসিড এক্সট্রাক্সন (Nucleic Acid Extraction) করা হয়। তারপর রিভার্স ট্রান্সক্রিপশন পিসিআরের মাধ্যমে নমুনাতে সোয়াইন ইনফ্লুয়েঞ্জা ভাইরাসের উপস্থিতি নির্ণয় করা যায়। বর্তমানে অত্যাধুনিক রিয়েল টাইম রিভার্স ট্রান্সক্রিপশন পিসিআর (Real Time RT PCR) এর মাধ্যমে খুব দ্রুত ভাইরাসের উপস্থিতি ও সংখ্যা নির্ণয় করা সম্ভব হয়েছে।
সূত্রপাত
২০০৯ সালের মার্চে মেক্সিকোতে পাঁচ বছরের শিশু এডগার হার্নানদেজ অসুস্থ হয়ে পড়ে। তার লক্ষণগুলো ছিল জ্বর, মাথা ব্যাথা এবং গলা ব্যাথা। ডাক্তাররা তার অসুখকে সাধারণ ঠান্ডা জনিত বলে চিহ্নিত করেন। পরবর্তিতে তার স্যাম্পল কানাডাতে পাঠানো হয়। সেখানে বিজ্ঞানীরা এডগারে স্যাম্পলে ইনফ্লুয়েঞ্জা ভাইরাস খুজে পান, যেটা মূলত শূকর হতে এসেছিল (সোয়াইন ইনফ্লুয়েঞ্জা)। পরবর্তিতে দেখা যায় ২০০৮ সালের ডিসেম্বর মাসে এডগাড়ের গ্রাম লা গ্লোরিয়াতে কয়েকশত মানুষ একই লক্ষণ জনিত রোগে আক্রান্ত হয়েছিল।
২০০৯ সালের মার্চে মেক্সিকোর দক্ষিণের রাজ্য ওক্সাকাতে ৩৯ বছর বয়স্কা তিন সন্তানের জননী এডেলা মারিয়া গুটিয়ারেজ অসুস্থ হয়ে পড়েন এবং হাসপাতালে ভর্তি হন। এর ঠিক পাঁচদিন পর গুটিয়ারেজ মৃত্যুবরণ করে। ডাক্তার প্রথমে তার মৃত্যুর কারণ নিউমোনিয়া ধারণা করলেও তার স্যাম্পল কানাডাতে পাঠান এবং সেখানে দেখা যায় গুটিয়ারেজও একই শূকর হতে আসা ইনফ্লুয়েঞ্জা দিয়ে আক্রান্ত হয়েছিল যা কিনা এডগারের মাঝে পাওয়া যায়।
মেক্সিকো সরকারের মতে এডেলা মারিয়া গুটিয়ারেজই সোয়াইন ইনফ্লুয়েঞ্জা ভাইরাসের কারণে মৃত্যর প্রথম ঘটনা।
বাংলাদেশ ও ভারতে সোয়াইন ফ্লু
২০০৯ সালের ১৮ জুন বাংলাদেশে প্রথম সোয়াইন ফ্লু সনাক্তকরা হয়। ১৭ বছর বয়স্ক রোগী যুক্তরাষ্ট্র সফর করে দেশে ফিরে অসুস্থ হয়ে পড়েন। বাংলাদেশ সরকারের আইডিসিআর, আসিডিডিআর,বি ও সিডিসির সম্বন্নিত সার্ভাইলেন্স কার্যক্রমে রোগীর দেহে সোয়াইন ইনফ্লুয়েঞ্জা ভাইরাসের উপস্থিতি নির্ণয় করা হয়। তবে রোগী ধীরে ধীরে সুস্থ হয়ে উঠেন। বাংলাদেশে এই যাবৎ ১০২ জন ব্যক্তির মাঝে সোয়াইন ফ্লু ভাইরাস পাওয়া গেছে। যদিও কোন মৃত্যুর খবর পাওয়া যাই নি। ভারতে এ যাবৎ ২,৭২২ জন সোয়াইন ফ্লু ভাইরাসে আক্রান্ত রোগী সনাক্ত করা হয়েছে। সোয়াইন ফ্লুতে ভারতে মৃতুর সংখ্যা এ পর্যন্ত ৬০ জন।
তথ্যসূত্র
3. প্রথম আলো ৩
জাহিদ শাহ
খেলোয়াড়ী জীবন
২০০৮ এশিয়া কাপ ক্রিকেট প্রতিযোগিতায় বাংলাদেশ জাতীয় ক্রিকেট দলের বিরুদ্ধে তার একদিনের আন্তর্জাতিক ক্রিকেটে অভিষেক হয়। উক্ত প্রতিযোগিতায় তিনি ৬টি উইকেট লাভ করেন।
কুন-দ্গা'-দ্বাং-ফ্যুগ (ঙ্গোরছেন)
কুন-দ্গা'-দ্বাং-ফ্যুগ (১৪২৪-১৪৭৮) তিব্বতের ঙ্গোর-এ-বাম-ছোস-ল্দান বৌদ্ধবিহারের চতুর্থ প্রধান বা ঙ্গোর-ছেন ছিলেন।
সংক্ষিপ্ত জীবনী
কুন-দ্গা'-দ্বাং-ফ্যুগ ১৪২৪ খ্রিষ্টাব্দে তিব্বতে জন্মগ্রহণ করেন। তার মাতার নাম ছিল দ্পাল-ল্দান-ব্জাং-মো । দ্পোন-ত্শাং-গ্রুব-পা-য়োন-তান এবং দ্রুং-ছে-ব্দে-লেগ্সের  মধ্যে কে তার পিতা, সেই নিয়ে দ্বিমত রয়েছে। বারো বছর বয়সে তিনি ব্রাগ-শার বৌদ্ধবিহারে কুন-দ্গা'-ব্জাং-পো নামক প্রথম ঙ্গোর-ছেন এবং ব্যাং-ফুগ-পা-কুন-দ্গা'-লেগ্স-পা  নামক পণ্ডিতের নিকট শিক্ষার্থীর শপথ গ্রহণ করেন। ব্যাং-ফুগ-পা-কুন-দ্গা'-লেগ্স-পা তাকে হেবজ্র তন্ত্র ও মার্গফল সম্বন্ধে শিক্ষাদান করেন। সাতাশ বছর বয়সে মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন, খা-ছার-বা-ব্সোদ-নাম্স-র্গ্যা-ম্ত্শান  এবং নাম-ম্খা'-দ্পাল-ব্জাং  নামক পণ্ডিতদের নিকট ভিক্ষুর শপথ গ্রহণ করেন। মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান ছাড়া তার উল্লেখযোগ্য শিক্ষক ছিলেন 'জাম-দ্ব্যাংস-শের-র্গ্যাল  এবং য়োন-তান-'ওদ-জের  নামক পণ্ডিত। ১৪৬৫ খ্রিষ্টাব্দে কুন-দ্গা'-দ্বাং-ফ্যুগকে ঙ্গোর-এ-বাম-ছোস-ল্দান বৌদ্ধবিহারের চতুর্থ প্রধান হিসেবে নির্বাচিত করা হয়। তার উল্লেখযোগ্য শিষ্য ছিলেন গ্লো-বো-ম্খান-ছেন-ব্সোদ-নাম্স-ল্হুন-গ্রুব, গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন, দ্কোন-ম্ছোগ-'ফেল-বা  নামক সপ্তম ঙ্গোর-ছেন প্রভৃতি।
জর্জ এফ স্মুট
জর্জ ফিট্‌জারেল্ড স্মুট ৩ মার্কিন যুক্তরাষ্ট্রের জ্যোতিঃপদার্থবিজ্ঞানী, বিশ্বতত্ত্ববিদ এবং পদার্থবিজ্ঞানী। তিনি ২০০৬ সালে বিজ্ঞানী জন সি. ম্যাথারের সাথে যৌথভাবে পদার্থবিজ্ঞানে নোবেল পুরস্কার লাভ করেন। তার গবেষণার মূল বিষয় মহাজাগতিক ক্ষুদ্রতরঙ্গ পটভূমি বিকিরণ। এই বিকিরণের এনিসোট্রপির মধ্যে কৃষ্ণ বস্তু বিকিরণ আবিষ্কারের জন্যই নোবেল পুরস্কার লাভ করেন। এই গবেষণার ফলেই কোবে নামক কৃত্রিম উপগ্রহ দ্বারা মহা বিস্ফোরণ তত্ত্বের প্রমাণ সংগ্রহ করা সম্ভব হয়েছে। নোবেল কমিটির মতে কোবে প্রকল্প বিশ্বতত্ত্বকে আধুনিক এবং সূক্ষ্ণ বিজ্ঞান হিসেবে প্রতিষ্ঠিত করতে সমর্থ হয়েছে।
হেমিংওয়ে ফাউন্ডেশন/পেন পুরস্কার
পেন/হেমিংওয়ে পুরস্কার হল নবাগত মার্কিন লেখকদের পূর্ণ উপন্যাস বা ছোটগল্পের বইয়ের জন্য প্রদত্ত বার্ষিক পুরস্কার। পুরস্কারটির নামকরণ করা হয় মার্কিন কথাসাহিত্যিক আর্নেস্ট হেমিংওয়ের নামানুসারে এবং এর অর্থায়ন করে হেমিংওয়ে পরিবার ও আর্নেস্ট হেমিংওয়ে ফাউন্ডেশন/সোসাইটি। পেন আমেরিকা এটি পরিচালনা করে থাকে। পেনের সদস্য ম্যারি ওয়েলশ হেমিংওয়ে ১৯৭৬ সালে তার স্বামীর স্মৃতির সম্মানার্থে এবং নবাগত লেখকদের অবদানের জন্য এই পুরস্কার প্রবর্তন করেন।
এলেন ডিজেনারাস
এলেন লি ডিজেনারাস (ইংরেজি : Ellen Lee DeGeneres), (জন্ম ২৬ জানুয়ারি ১৯৫৮ ) একজন আমেরিকান কমেডিয়ান, টেলিভিশন উপস্থাপক, অভিনয়শিল্পী, লেখক, এবং প্রযোজক। তিনি প্রখ্যাত দি এলেন ডিজেনারাস শো-এর উপস্থাপনা করেন। এখন পর্যন্ত তিনি ২০ বার পিপল’স চয়েজ পুরস্কার পেয়েছেন, যা ইতিহাসে সর্বোচ্চ। তাছাড়া এ পর্যন্ত তিনি ২ বার অস্কার-এর উপস্থাপনা করেছেন।
চলচ্চিত্র অভিনেত্রী হিসেবে তিনি মিস্টার রং (১৯৯৬), এডটিভি (১৯৯৯), দ্যা লাভ লেটার (১৯৯৯) এ অভিনয় করেছেন। পিক্সার এর এনিমেটেড চলচ্চিত্র, ফাইন্ডিং নিমো (২০০৩) ও ফাইন্ডিং ডরি (২০১৬) - তে তিনি ডরি চরিত্রের কন্ঠ প্রদান করেন।
সত্যানন্দ দাশ
সত্যানন্দ দাশ (১৮৬৩–১৯৪২) একজন বাঙালি স্কুলশিক্ষক, প্রবন্ধকার, সমাজসেবক ও ব্রাহ্ম ধর্ম প্রচারক ছিলেন। তিনি প্রখ্যাত বাঙালি কবি জীবনানন্দ দাশ এর বাবা ও কবি কুসুমকুমারী দাশ এর স্বামী। তিনি ব্রজমোহন বিদ্যালয়ের সহকারী প্রধান শিক্ষক হিসেবে দীর্ঘসময় দায়িত্ব পালন করেন এবং বরিশাল ব্রাহ্মসমাজের সম্পাদক ও উপাচার্য ছিলেন। এছাড়াও তিনি ব্রহ্মবাদী পত্রিকার প্রতিষ্ঠাতা সম্পাদক ছিলেন। ধর্ম, নীতি, শিক্ষা ও সমাজ-বিষয়ে তার বহু রচনা ব্রহ্মবাদী, তত্ত্বকৌমুদী, প্রবাসী প্রভৃতি পত্রিকায় নিয়মিত প্রকাশিত হত।
প্রথম জীবন ও বংশ পরিচয়
সত্যানন্দ দাশ ১৮৬৩ সালে বরিশাল শহরে জন্মগ্রহণ করেন। তার বাবা সর্বানন্দ দাশ ও মা প্রসন্নকুমারী। তিনি তাদের সাত পুত্র ও চার কন্যার মধ্যে ছিলেন দ্বিতীয় সন্তান। বাবা সর্বানন্দ দাশ বরিশালে সরকারি চাকুরি করতেন। পৈতৃক ভিটা ছিল বিক্রমপুরের গাঁওপাড়া গ্রামে। পদ্মার শাখানদী কীর্তিনাশার তীরে গ্রামখানি জলে তলিয়ে গেলে বরিশালে স্থায়ীভাবে বসবাস শুরু করেন। সেখানে তিনি ব্রাহ্মধর্মে অনুপ্রানিত হয়ে দীক্ষিত হন ও ১৮৬১ সালে বরিশালে ব্রাহ্মসমাজ প্রতিষ্ঠায় প্রত্যক্ষভাবে জড়িত ছিলেন। মূলত, দাশ পরিবারের বংশ পদবী ছিল দাশগুপ্ত, ব্রাহ্মধর্ম গ্রহণের পর পদবী থেকে "গুপ্ত" অংশটুকু ছেটে ফেলেন ও কেবল "দাশ" লেখেন। বাবা সর্বানন্দ দাশের মত সত্যানন্দ দাশও ব্রাহ্ম ধর্মের অনুসারী ছিলেন।
শিক্ষা ও কর্ম জীবন
সত্যানন্দ দাশ বরিশাল জিলা স্কুলে মাধ্যমিক পাঠ শেষে, কলকাতার ব্রাহ্ম মহাবিদ্যালয় সিটি কলেজে ভর্তি হন। সেখানে স্নাতক শেষে, হবিগঞ্জে একটি বিদ্যালয়ে শিক্ষাকতা শুরু করেন। ১৮৮৪ সালে অশ্বিনীকুমার দত্ত বরিশালে ব্রজমোহন ইনস্টিটিউশন নামে একটি ইংরেজি হাই স্কুল প্রতিষ্ঠা করলে সেখানে শিক্ষক হিসেবে যোগদান করেন ও কালক্রমে তার সহকারী প্রধান শিক্ষক হন। তার পুত্র জীবনানন্দ দাশের ভাষায়,